CELEX: 32014R0386
Language: da
Date: 2014-04-14 00:00:00
Title: Kommissionens gennemførelsesforordning (EU) nr. 386/2014 af 14. april 2014 om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea

15.4.2014   
               
               
                  DA
               
               
                  Den Europæiske Unions Tidende
               
               
                  L 111/46
               
            
         KOMMISSIONENS GENNEMFØRELSESFORORDNING (EU) Nr. 386/2014
         af 14. april 2014
         om ændring af Rådets forordning (EF) nr. 329/2007 om restriktive foranstaltninger over for Den Demokratiske Folkerepublik Korea
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 329/2007 af 27. marts 2007 om restriktive foranstaltninger over for Den Demokratiske Folkerepublik Korea (1), særlig artikel 13, stk. 1, litra d) og e), og
         ud fra følgende betragtninger:
         
                     (1)
                  
                  
                     Bilag IV til forordning (EF) nr. 329/2007 indeholder en liste over personer, enheder og organer på baggrund af afgørelser truffet af Sanktionskomitéen under FN's Sikkerhedsråd.
                  
               
                     (2)
                  
                  
                     Bilag V til forordning (EF) nr. 329/2007 indeholder navnene på de personer, organer og enheder, som Rådet har opført på listen, og som er omfattet af indefrysningen af pengemidler og økonomiske ressourcer i henhold til nævnte forordning.
                  
               
                     (3)
                  
                  
                     Den 14. april 2014 besluttede Rådet (2) på baggrund af sanktionskomitéens beslutning at ændre oplysningerne om en enhed på listen over personer, enheder og organer, der er omfattet af indefrysningen af pengemidler og økonomiske ressourcer, og at slette en enhed fra bilag IV. Bilag IV bør derfor ændres.
                  
               
                     (4)
                  
                  
                     Den 14. april 2014 besluttede Rådet ligeledes at slette en person fra listen i bilag V. Bilag V bør derfor ændres.
                  
               
                     (5)
                  
                  
                     For at sikre, at foranstaltningerne i denne forordning er effektive, bør den træde i kraft øjeblikkeligt —
                  
               VEDTAGET DENNE FORORDNING:
         
            Artikel 1
            I forordning (EF) nr. 329/2007 foretages følgende ændringer:
            
                        (1)
                     
                     
                        Bilag IV ændres i overensstemmelse med bilag I til nærværende forordning.
                     
                  
                        (2)
                     
                     
                        Bilag V ændres i overensstemmelse med bilag II til nærværende forordning.
                     
                  
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. april 2014.
            
               
                  På Kommissionens vegne
               
               
                  For formanden
               
               
                  Chef for Tjenesten for Udenrigspolitiske Instrumenter
               
            
         
         
            (1)  EUT L 88 af 29.3.2007, s. 1.
         
            (2)  Rådets afgørelse 2014/212/CFSP af 14. april 2014 om ændring af afgørelse 2013/183/FUSP om restriktive foranstaltninger over for Den Demokratiske Folkerepublik Korea. (Se side 79 i denne EUT).
      
      
         
            BILAG I
            Bilag IV til forordning (EF) nr. 329/2007 under overskriften »B. Juridiske personer, enheder og organer« affattes punktet »Korea Ryonha Machinery Joint Venture Corporation« således:
            
               
                           »(16)
                        
                        
                           
                              Korea Ryonha Machinery Joint Venture Corporation (alias a) Chosun Yunha Machinery Joint Operation Company; b) Korea Ryenha Machinery J/V Corporation; c) Ryonha Machinery Joint Venture Corporation; d) Ryonha Machinery Corporation; e) Ryonha Machinery; f) Ryonha Machine Tool; g) Ryonha Machine Tool Corporation; h) Ryonha Machinery Corp; i) Ryonhwa Machinery Joint Venture Corporation; j) Ryonhwa Machinery JV; k) Huichon Ryonha Machinery General Plant; (l) Unsan; m) Unsan Solid Tools; og n) Millim Technology Company). Adresse: a) Tongan-dong, Central District, Pyongyang, DPRK; b) Mangungdae- gu, Pyongyang, DPRK; c) Mangyongdae District, Pyongyang, DPRK. Andre oplysninger: E-mailadresser: a) ryonha@silibank.com; sjc-117@hotmail.com; og b) millim@silibank.com. Tlf.: a) 850-2-18111; b) 850-2-18111-8642; og c) 850-2-18111-381-8642. Fax: 850-2-381-4410. Dato for udpegelse: 22.1.2013.«
                        
                     
         
      
      
         
            BILAG II
            I bilag V til forordning (EF) nr. 329/2007 under overskriften »A. Liste over de personer, der er omhandlet i artikel 6, stk. 2, litra a)« slettes følgende punkt:
            
               
                            
                        
                        
                           Navn (og eventuelle kaldenavne)
                        
                        
                           Identificerende oplysninger
                        
                        
                           Grunde
                        
                     
                           »1.
                        
                        
                           Chang Song-taek (alias JANG Song-Taek)
                        
                        
                           Fødselsdato:
                           2.2.1946 eller 6.2.1946 eller 23.2.1946 (provinsen Hamgyong Nord)
                           Pasnr. (pr. 2006): PS 736420617
                        
                        
                           Medlem af den nationale forsvarskommission. Direktør for administrationsafdelingen i det koreanske arbejderparti.«